අලූත් අවුරුද්දේ පුණ්‍ය කාලය වෙනුවෙන් මහනුවර ශ්‍රී දළදා මාළිගාව වෙතද අද පෙරවරුවේ විශාල පිරිසක් පැමිණි බව මහනුවර හිරු වාර්තාකරු ආර්.එම්.ආර්. රත්නායක සඳහන් කළා.අනුරාධපුර පූජාභූමියේද විශේෂ ආශිර්වාද පූජා පැවැත්වුණු බවයි අනුරාධපුර හිරු වාර්තාකරු අතුල බණ්ඩාර කියා සිටියේ.බදුල්ල හිරු වාර්තාකරු පාලිත ආරියවංශ කියා සිටියේ බදුල්ල දිස්ත්‍රික්කයේ වෙහෙර විහාරස්ථානවලටද විශාල පිරිසක් පැමිණ සිටින බවයි.මේ අතර පුණ්‍ය කාලය තුළ උතුර පළාතේ සිංහල සහ දෙමළ ජනතාවද ආගමික වතාවත්වල නිරතවුණා.එසේම වතුකරයේ ජනතාවද පුණ්‍ය කාලය තුළ අද පෙරවරුවේ ආගමික වතාවත්වල නිරතවූ බවයි හැටන් හිරු වාර්තාකරු රංජිත් රාජපක්ෂ සඳහන් කළේ.මේ අතර කොළඹ දිස්ත්‍රික්කයේ ජනතාවද පුණ්‍ය කාලය වෙනුවෙන් අද පෙරවරුවේ සිට වෙහෙර විහාරස්ථාන වෙත පැමිණ ආගමික වතාවත්වල නිරතවනවා.